Държавен вестник, бр. 49, 2025 г., стр. 13

БРОЙ  49	
Д Ъ Р Ж А В Е Н  В Е С Т Н И К 	
СТР.  13   
сервиз и за внос, разпространение и сервиз 
на игрално оборудване за хазартни игри не се 
издава на едноличен търговец или юридическо 
лице, ако за физическо лице – член на упра­
вителен или контролен орган на заявителя, 
физическо лице – действителен собственик на 
заявителя, съдружник или акционер с квали­
фицирано участие в заявителя, за съпрузите и 
роднините по права линия, както и за свър­
зани лица със заявителя по смисъла на § 1, 
ал. 1, т. 3, 5 – 9 и ал. 2 от допълнителните 
разпоредби на Търговския закон, е налице 
едно от следните условия:
1. лицето е осъждано за умишлено престъп­
ление от общ характер, освен ако е реаби­
литирано;
2. лицето е обявявано в несъстоятелност, 
ако е останал неудовлетворен кредитор и от 
датата на влизане в сила на съдебното реше­
ние за обявяване на несъстоятелността не са 
изтекли три години;
3. лицето е извършвало дейност като ед­
ноличен търговец или е участвало в друже­
ство, на което окончателно е отнет лицензът 
за организиране на хазартна дейност или на 
което е налагана санкция за осъществяване 
на хазартна дейност без лиценз и от датата 
на отнемане на лиценза или на влизане в 
сила на наложената санкция не са изтекли 
три години.“;
б) в ал. 2 след думите „§ 1“ се поставя за­
петая и се добавя „ал. 1, т. 3, т. 5 – 9 и ал. 2“.
2. В чл. 22:
а) алинея 1 се изменя така:
„(1) В производството по издаване и про­
дължаване на срока на лиценз, както и в 
случаите на вписване на промени в търгов­
ската регистрация по реда на чл. 37 (промяна 
в състава на управителния и/или контрол­
ния орган), които се отразяват в издаден 
лиценз, Националната агенция за приходите 
изисква официални становища за издаване/
продължаване на лиценз от председателя на 
Държавна агенция „Национална сигурност“, 
от министъра на вътрешните работи и от 
председателя на Българския институт по 
метрология. При изискване на становището, 
подаденото от страна на заявителите иска­
не за издаване/продължаване и промени в 
търговската регистрация по реда на чл. 37 
(промяна в състава на управителния и/или 
контролния орган), които се отразяват в изда­
ден лиценз, се изпраща по електронен път. За 
издаване на първоначален/продължен лиценз 
становището се предоставя в 30-дневен срок 
от получаване на искането, а за вписване на 
промени в търговската регистрация по реда 
на чл. 37 (промяна в състава на управителния 
и/или контролния орган), които се отразяват 
в издаден лиценз – в 14-дневен срок от полу­
чаване на искането.“;
б) алинея 2 се изменя така:
„(2) Положителните становища по ал. 1 са 
условие за издаване, продължаване на лиценз, 
съответно вписване на промени в търговска­
та регистрация по реда на чл. 37 (промяна в 
състава на управителния и/или контролния 
орган), които се отразяват в издаден лиценз. 
Когато не бъде предоставено становище в 
срока по ал. 1, се смята, че е дадено поло­
жително становище.“
3. В чл. 85:
а) в ал. 1 думите „мотивирана заповед“ се 
заменят с „решение“;
б) създават се нови ал. 2 и 3:
„(2) Когато организаторът на хазартни игри 
е извършил системно нарушение по Закона за 
мерките срещу изпирането на пари, Закона 
за мерките за финансирането на тероризма и 
на разпространението на оръжия за масово 
унищожение и на актовете по прилагането им 
и нарушенията са установени при извършване 
на контрола по чл. 108, ал. 6 и на проверките 
по чл. 108, ал. 4 от Закона за мерките срещу 
изпирането на пари, извън случаите на чл. 86, 
ал. 2 от този закон и случаите, установени по 
реда на чл. 116, ал. 2 и 3 от Закона за мерките 
срещу изпирането на пари, изпълнителният 
директор на Националната агенция за прихо­
дите може по своя инициатива или по предло­
жение на председателя на Държавна агенция 
„Национална сигурност“, направено по реда 
на чл. 125 от Закона за мерките срещу изпи­
рането на пари или по реда на чл. 15, ал. 8 от 
Закона за мерките срещу финансирането на 
тероризма и на разпространението на оръжия 
за масово унищожение, да приложи прину­
дителната административна мярка по ал. 1.
(3) Алинея 2 се прилага и когато лице, 
което управлява и представлява организатора 
на хазартни игри или член на управителен 
или контролен орган на организатора на 
хазартни игри, е извършило, извършва или 
е допуснало извършването на нарушение на 
Закона за мерките срещу изпирането на пари, 
Закона за мерките срещу финансирането на 
тероризма и на разпространението на оръ­
жия за масово унищожение и на актовете по 
прилагането им.“;
в) досегашните ал. 2 и 3 стават съответно 
ал. 4 и 5;
г) досегашната ал. 4 става ал. 6 и в нея 
думите „по ал. 2“ се заменят с „по ал. 4“;
д) създава се ал. 7:
„(7) Принудителна административна мяр­
ка – отнемане за срок от три до 6 месеца на 
издадения лиценз за организиране на хазартни 
игри или за дейност по чл. 1, т. 1 и 2, може 
да не се прилага в случаите по ал. 1, т. 3, 
13, 14 и ал. 2 при маловажност или непро­
порционалност на мярката спрямо тежестта 
на нарушението, извън случаите по чл. 86а 
от този закон. В този случай на лицето се 
изпраща писмено предупреждение.“
4. В чл. 86:
а) в ал. 1:
аа) в т. 7 думите „чл. 85, ал. 2“ се заменят 
с „чл. 85, ал. 4“;